Sodba Splošnega sodišča (šesti senat) z dne 20. septembra 2012 – Madžarska proti Komisiji
(Zadeva T-89/10)
„Strukturni skladi – Finančna pomoč – Avtocesta M43 med Szegedom in Makó – DDV – Neupravičeni izdatek“
1.                     Gospodarska, socialna in teritorialna kohezija – Strukturne pomoči – Financiranje s strani Unije – Kohezijski skladi – Upravičeni
izdatki – Nepovratni davek na dodano vrednost – Pojem, ki se določi v skladu s posebnimi uredbami za vsak sklad, in ne v skladu
z nacionalnim pravom –Uredba št. 1084/2006 – Pojem, ki napotuje na možnost prejemnika pomoči, da odbije navedeni davek (uredbi
Sveta št. 1083/2006, člen 56(4), in št. 1084/2006, člen 3(e)) (Glej točke od 36 do 40 in od 50 do 55.)
2.                     Pravo Evropske unije – Besedila v več jezikih – Enotna razlaga – Razlike med jezikovnimi različicami – Splošna struktura in
namen zadevne ureditve kot referenčna podlaga (Glej točki 43 in 44.)
Predmet
Ničnostna tožba zoper sklep Komisije z dne 14. decembra 2009, ki se nanaša na veliki projekt z naslovom „Avtocesta M43 med
Szegedom in Makó“, ki je del operativnega programa „Transport“, za katerega je predvidena strukturna pomoč Evropske unije
z namenom „konvergence“ s strani Evropskega sklada za regionalni razvoj (ESRR) in Kohezijskega sklada (CCI 2008HU161PR016).
Izrek
1.
Tožba se zavrne.
2.
Madžarski se naloži plačilo stroškov.